मिडिल ईस्ट में चीन के असर को कम करने शुरू होगा प्रोजेक्ट, सऊदी-UAE भी शामिल
US India UAE NSA Meeting Update - अमेरिका ने अरब देशों में चीन के प्रभाव को कम करने के लिए एक प्रोजेक्ट की शुरुआत की है। इसमें भारत को भी शामिल किया गया है। इसके लिए भारत के नेशनल सिक्योरिटी एडवाइजर अजीत डोभाल ने रविवार को अमेरिका,
अमेरिका ने अरब देशों में चीन के प्रभाव को कम करने के लिए एक प्रोजेक्ट की शुरुआत की है। इसमें भारत को भी शामिल किया गया है। इसके लिए भारत के नेशनल सिक्योरिटी एडवाइजर अजीत डोभाल ने रविवार को अमेरिका, सऊदी अरब और UAE के सुरक्षा सलाहकारों से मुलाकात की है। इसका खुलासा न्यूज वेबसाइट 'एक्सियस' ने किया है।
रिपोर्ट के मुताबिक चारों देशों के बीच खाड़ी देशों को अरब देशों से जोड़ने के लिए रेलवे प्रोजेक्ट पर बात हुई। इस रेलवे नेटवर्क को बंदरगाह और शिपिंग लेन के जरिए भारत से भी जोड़ा जाएगा। ये प्रोजेक्ट शुरू करने के पीछे चीन के बेल्ट एंड रोड प्रोजेक्ट को बताया जा रहा है। रिपोर्ट में लिखा गया है कि ये व्हाइट हाउस का बड़ा प्रोजेक्ट है।
18 महीनों से प्रोजेक्ट पर चर्चा जारी थी
अमेरिका के सुरक्षा सलाहकार ने हिंट दिया
बाइडेन प्रशासन ने हाल की महीनों में सऊदी अरब को भी इस प्रोजेक्ट में जोड़ने का प्रस्ताव रखा था। इसके बाद दूसरे देशों की हामी के बाद उसे भी शामिल किया गया। वहीं, इजराइल इस प्रोजेक्ट से जुड़ी चर्चाओं में शामिल रहा है, हो सकता है कि आने वाले समय में वो भी इस प्रोजेक्ट से जुड़े।
वहीं, अमेरिका के सुरक्षा सलाहकार जैक सुलिवन ने गुरुवार को वॉशिंगट में एक इंस्टिट्यूट में दी गई स्पीच में इस प्रोजेक्ट का हिंट दिया था। उन्होंने कहा था, आप मेरे भाषण से सब भूल सकते हैं, पर I2U2 को नहीं। आने वाले समय में आप इसके बारे में और भी चर्चाएं सुनेंगे।
प्रोजेक्ट से जुड़ने में छिपे भारत के 3 मकसद 
इंडियन एक्सप्ररेस की रिपोर्ट के मुताबिक चीन लगातार पश्चिमी एशिया में अपना प्रभाव बढ़ा रहा है। चीन की अगुआई में हाल ही में सऊदी अरब और ईरान के बीच समझौता हुआ उसने अमेरिका के साथ-साथ भारत को भी चौंका दिया। इस समझौते से पश्चिमी एशिया में भारत के हित भी प्रभावित हो सकते हैं।
प्रोजेक्ट के तहत अगर गल्फ और अरब के बीच के रेलवर्क नेटवर्क को समुद्री मार्ग से दक्षिण एशिया से जोड़ा जाता है तो इससे भारत तक तेजी और कम लागत में तेल और गैस पहुंचेगी। इस कनेक्टिविटी से खाड़ी देशों में रहने वाले भारत के 80 लाख लोगों को भी फायदा होगा।
दूसरी अहम बात ये होगी कि इससे भारत की रेलवे सेक्टर में एक इन्फ्रास्ट्रक्चर बिल्डर के तौर पर ब्रांडिंग होगी।
सरकार को लगता है कि भारत का अपने पश्चिम के पड़ोसियों के साथ कनेक्टिविटी पर पाकिस्तान की वजह असर पड़ा है। इससे उनके साथ रिश्ते बेहतर करने के लिए कई ओवरलैंड रूट बंद हो गए हैं। उदाहरण के लिए चाहबार (ईरान) , बंदर ए अब्बास (ईरान), दुक्म (ओमान), जेद्दाह (सऊदी अरब) और कुवैत सिटी। इस चुनौती से निपटने में अब नया रेलवे प्रोजेक्ट भारत की मदद करेगा।
अब ग्राफिक के जरिए जानें क्या है चीन का बेल्ट एंड रोड इनिशिएटिव...
